R O M Â N I A

JUDEŢUL BISTRIŢA-NĂSĂUD

CONSILIUL JUDEŢEAN
HOTĂRÂRE                                                                         

privind aprobarea drepturilor de care beneficiază copiii şi tinerii ocrotiţi de serviciile publice specializate pentru protecţia copilului din
instituţiile de învăţământ special din judeţul Bistriţa-Năsăud 

pe anul 2014
Consiliul Judeţean Bistriţa-Năsăud întrunit în şedinţă ordinară, în prezenţa preşedintelui şi a 26 consilieri judeţeni;

Având în vedere:

- expunerea de motive nr. 3056 din 04.03.2014 a Vicepreşedintelui Consiliului Judeţean Bistriţa-Năsăud;

- raportul nr. IIA/3058 din 04.03.2014 al Direcţiei economice din cadrul Consiliului Judeţean Bistriţa-Năsăud; 

- adresa nr. 288/12.02.2014 a Centrului Şcolar de Educaţie Incluzivă nr.1 Bistriţa înregistrată la Consiliul Judeţean Bistriţa-Năsăud cu nr. II/2175 din 14.02.2014; adresa nr. 187/31.01.2014 a Centrului Şcolar de Educaţie Incluzivă nr.2 Bistriţa înregistrată la Consiliul Judeţean Bistriţa-Năsăud cu nr. II/1425 din 31.01.2014; adresa nr. 63/22.01.2014 a Centrului Şcolar de Educaţie Incluzivă Beclean înregistrată la Consiliul Judeţean Bistriţa-Năsăud cu nr. II/1353 din 30.01.2014; adresa nr. 217/17.02.2014 a Liceului Tehnologic Special “Sfânta Maria” Bistriţa înregistrată la Consiliul Judeţean Bistriţa-Năsăud cu nr. IIA/2361 din 19.02.2014;

- prevederile art. 4 şi a Anexei nr. 4 din Hotărârea Guvernului nr. 1251/2005 privind unele măsuri de îmbunătăţire a activităţii de învăţare, instruire, compensare, recuperare şi protecţie specială a copiilor/elevilor/tinerilor cu cerinţe educative speciale din cadrul sistemului de învăţământ special şi special integrat, republicată;

- prevederile art. 120 alin.(1) şi (2) din Legea nr. 272/2004 privind protecţia şi promovarea drepturilor copilului, cu modificările şi completările ulterioare;

- prevederile art. 2 alin.(1) din Legea nr. 326/2003 privind drepturile de care beneficiază copiii şi tinerii ocrotiţi de serviciile publice specializate pentru protecţia copilului, mamele protejate în centre maternale, precum şi copii încredinţaţi sau daţi în plasament la asistenţii maternali profesionişti, cu modificările şi completările ulterioare;

- prevederile art. 49 şi art. 51 alin.(2), art. 110 alin.(3) din Legea nr. 1/2011 - Legea educaţiei naţionale, cu modificările şi completările ulterioare;

- prevederile art. 38 din Anexa 3 la REGULAMENT-CADRU privind organizarea şi funcţionarea centrelor şcolare pentru educaţie incluzivă, aprobat prin Ordinul Ministrului Educaţiei Naţionale nr.5555/2011 pentru aprobarea Regulamentului privind organizarea şi funcţionarea centrelor judeţene/al municipiului Bucureşti de resurse şi asistenţă educaţională;
- prevederile art. 54 alin. (3) din Anexa 1 REGULAMENT de organizare şi funcţionare a învăţământului special şi special integrat aprobat prin Ordinul Ministrului Educaţiei Naţionale nr. 5573/2011 privind aprobarea Regulamentului de organizare şi funcţionare a învăţământului special şi special integrat;
- prevederile Hotărârii Consiliului Judeţean Bistriţa-Năsăud nr. 8/2014 privind aprobarea bugetului propriu al Consiliului Judeţean Bistriţa-Năsăud pe anul 2014 conform Legii bugetului de stat pe anul 2014 nr. 356/2013 şi a estimărilor pe anii 2015-2017;
- prevederile Hotărârii Consiliului Judeţean Bistriţa-Năsăud nr. 22/2014 privind aprobarea bugetelor de venituri şi cheltuieli ale instituţiilor de învăţământ special din judeţul Bistriţa-Năsăud pe anul 2014;
- raportul nr. IC/4244 din 26.03.2014 al Comisiei de cultură;
- raportul nr. IC/4245 din 26.03.2014 al Comisiei economice;


- raportul nr. IC/4247 din 26.03.2014 al Comisiei de administraţie.
În temeiul prevederilor art. 91 alin.(1) lit.„d”, alin.(5) lit.”a”, pct. 2, art. 97 şi art. 115 alin.(1) lit.”c” din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:

Art.1. Se aprobă limitele maxime de cheltuieli, baremele de dotare cu echipament şi cazarmament, duratele de utilizare, precum normativele valorice de cheltuieli pentru cazarmament, echipament pentru dotare iniţială şi înlocuire, transport, jucării, materiale igienico-sanitare, rechizite şi materiale cultural-sportive cu încadrarea în limitele valorice, acordate copiilor şi tinerilor din Centrul Şcolar de Educaţie Incluzivă nr. 1 Bistriţa, potrivit Anexei nr. 1.
Art.2. Se aprobă limitele maxime de cheltuieli, baremele de dotare cu echipament şi cazarmament, duratele de utilizare, precum normativele valorice de cheltuieli pentru cazarmament, echipament pentru dotare iniţială şi înlocuire, transport, jucării, materiale igienico-sanitare, rechizite şi materiale cultural-sportive cu încadrarea în limitele valorice, acordate copiilor şi tinerilor din Centrul Şcolar de Educaţie Incluzivă nr. 2 Bistriţa, potrivit Anexei nr. 2.
Art.3. Se aprobă limitele maxime de cheltuieli, baremele de dotare cu echipament şi cazarmament, duratele de utilizare, precum normativele valorice de cheltuieli pentru cazarmament, echipament pentru dotare iniţială şi înlocuire, transport, jucării, materiale igienico-sanitare, rechizite şi materiale cultural-sportive cu încadrarea în limitele valorice, acordate copiilor şi tinerilor din Centrul Şcolar de Educaţie Incluzivă Beclean, potrivit Anexei nr. 3.
Art.4. Se aprobă limitele maxime de cheltuieli, baremele de dotare cu echipament şi cazarmament, duratele de utilizare, precum normativele valorice de cheltuieli pentru cazarmament, echipament pentru dotare iniţială şi înlocuire, transport, jucării, materiale igienico-sanitare, rechizite şi materiale cultural-sportive cu încadrarea în limitele valorice, acordate copiilor şi tinerilor din Liceul Tehnologic Special « Sfânta Maria » Bistriţa, potrivit Anexei nr. 4.
Art.5. Anexele nr. 1-4 fac parte integrantă din prezenta hotărâre. 
Art.6. Prezenta hotărâre se publică în Monitorul Oficial al judeţului Bistriţa-Năsăud.
Art.7. Prezenta hotărâre a fost adoptată cu un număr de 27 voturi « pentru ».
Art.8. Cu ducerea la îndeplinire a prevederilor prezentei hotărâri, se încredinţează Direcţia economică din cadrul Consiliului Judeţean Bistriţa-Năsăud şi instituţiile de învăţământ special din judeţul Bistriţa-Năsăud.
Art.9. Prezenta hotărâre se comunică de către Serviciul administraţie şi relaţii publice cu:


- Direcţia economică;

- Centrul Şcolar de Educaţie Incluzivă nr.1 Bistriţa;

- Centrul Şcolar de Educaţie Incluzivă nr.2 Bistriţa;

- Centrul Şcolar de Educaţie Incluzivă Beclean;

- Liceului Tehnologic Special “Sfânta Maria” Bistriţa;

- Instituţia Prefectului judeţul Bistriţa-Năsăud.

PREŞEDINTE ,

EMIL RADU MOLDOVAN

